Bishkek sudi Qirg‘izistonda davlat to‘ntarilishi uyushtirishga harakat qilganlikda ayblab, muxolifatning yana bir vakilini 2 oy muddatga qamoqqa olgan. Bu haqda Qirg‘iziston milliy xavfsizlik qo‘mitasiga asoslanib, RIA Novosti agentligi xabar tarqatgan. Ma’lum qilinishicha, 27 mart kunida Bishkek sudi Ernest Qaribekovni qo‘lga olgan. Bundan oldinroq, 24 mart kuni Qirg‘iziston muxolifati yetakchisi Quvonchbek Qodirov hamda Jalolobod viloyatining sobiq hokimi Bektur Asanov o‘zaro til biriktirgan holda hukumatni ag‘darishni niyat qilgandikda gumonlanib qo‘lgan olingani haqida xabar berilgandi. Shuningdek, Davlatbek Turdunaliyev qidirilmoqda, uning joylashgan o‘rni hozircha aniqlanmagan. Qirg‘izistonda hukumatni ag‘darishga uringan muxolifat yetakchilari qo‘lga olindi